**Програма за предоставяне на равни възможности и за приобщаване на децата и учениците от уязвими групи**

**І. УВОД**

**Настоящата програма цели да начертае целите и задачите на работа с деца и ученици  от ОУ „Христо Ботев“гр. Мъглиж и урежда взаимоотношенията между институциите, във връзка с предоставянето на приобщаващо образование.**Всяко дете има право на достъп до образование независимо от етническия му произход, наличието на увреждане или икономическото положение на семейството му и това право е залегнало в Конвенцията на ООН за правата на детето. Процесът на приобщаване се състои в търсене на ресурсите на всяко дете за активното му участие в училищната общност.

**Програмата е изготвена в съответствие:** Закон за предучилищното и училищното образование: Наредба за приобщаващо образование: Стратегия за образователна интеграция на децата и учениците от етническите малцинства; Национална стратегия на Р. България за интегриране на ромите (2012 – 2020 г.); Национална стратегия на Р. България за интегриране на ромите (2012 – 2020 г.); Конвенция за борба срещу дискриминацията в областта на образованието. Закон за защита от дискриминация **в изпълнение на държавната политика за предоставяне на равни възможности на всички българските граждани и за приобщаване на децата и учениците от уязвими групи:**

Програмата включва редът и начините за оказване на обща и допълнителна подкрепа на всички деца и ученици, които имат необходимост от такива в ОУ „Хр.Ботев““ съобразно техните лични интереси, потребности и нужди.

Уязвими групи в училището са деца и ученици, диагностицирани със специални образователни потребности и деца от различни етнически групи и такива с други идентифицирани нужди.

1. **ПОДКРЕПА ЗА ЛИЧНОСТНО РАЗВИТИЕ НА ДЕЦАТА И УЧЕНИЦИТЕ**

**ОУ „Христо Ботев“гр.Мъглиж осигурява подкрепа за личностно развитие на децата и учениците съвместно с държавните и местните органи и структури и доставчиците на социални услуги – Чл. 174. от ЗПУО.**

**На децата и учениците от ОУ „Хр.Ботев“ се предоставя подкрепа за личностно развитие,**която осигурява подходяща физическа, психологическа и социална среда за развиване на способностите и уменията им**– Чл. 176. (1)** **от ЗПУО**.  Подкрепата за личностно развитие се прилага в съответствие с индивидуалните образователни потребности на всяко дете и на всеки ученик.За реализиране на общата и допълнителната подкрепа в работят психолог или педагогически съветник, логопед, социален работник и ресурсни учители . **Подкрепата за личностно развитие е обща и допълнителна.**  Общата и допълнителната подкрепа се осигуряват там, където са детето и ученикът –  в училищата и в центровете за подкрепа за личностно развитие**– Чл. 177. (1) от ЗПУО** .

**2.1 Обща подкрепа**

Общата подкрепа за личностно развитие е насочена към всички ученици в класа, гарантира участието и изявата им в образователния процес и в дейността на училището.

За организиране на подкрепата на личностното развитие в ОУ „Христо Ботев“ се избира **координатор**, който изпълнява функциите си съобразно Наредбата за приобщаващото образование. Координаторът има следните функции:

**1.**Разпознава потребността от предоставянето на обща и/или допълнителна подкрепа за личностно развитие на дете или ученик въз основа на наблюденията и анализите на учителите в групата в детската градина/класните ръководители и на учителите, които преподават на ученика, въз основа на документите на децата и учениците, включително от изследвания и консултации при наличие на такива, и въз основа на събраните данни за развитието на децата и учениците, и/или по инициатива на родителя/представителя на детето/лицето, което полага грижи за детето;

**2.**Предлага на директора да утвърди съставите на екипите за подкрепа за личностно развитие на децата и учениците в случай на потребност от предоставяне на допълнителна подкрепа за личностно развитие;

**3.**Координира извършването на оценката на индивидуалните потребности на децата и учениците със специални образователни потребности, в риск, с изявени дарби и с хронични заболявания от екипите за подкрепа за личностно развитие;

**4.**Предлага на директора да утвърди списък на децата и учениците, на които ще се предоставя допълнителна подкрепа за личностно развитие въз основа на извършената оценка на индивидуалните им потребности от екипите за подкрепа за личностно развитие;

**5.**Координира предоставянето на общата и допълнителната подкрепа за личностно развитие на децата и учениците съвместно с педагогическите специалисти в детската градина или училището;

**6.**Координира работата с родителя/представителя на детето/лицето, което полага грижи за детето, включително по отношение включването му в работата на екипа за подкрепа за личностно развитие на детето или ученика;

**7.**Координира работата и взаимодействието на всички екипи за подкрепа за личностно развитие на децата и учениците в детската градина или училището;

**8.**Съхранява документите на всяко дете или ученик, за което е формиран и работи екип за подкрепа за личностно развитие;

**9**.Координира връзката с детските градини и с групите за задължително предучилищно образование в училищата и при необходимост предлага на директора да изиска служебно информацията и документите, отнасящи се до допълнителната подкрепа за личностно развитие на децата, при наличие на такива;

**10**.Координира работата с институциите в системата на предучилищното и училищното образование и с други институции и организации, работещи с деца, по отношение предоставянето на обща и/или допълнителна подкрепа за личностно развитие на дете или ученик;

**12.**Организира и координира дейности и събития в детската градина или училището за децата и учениците, за училищната и за родителската общност, насочени към промяна на нагласите и приемане на различието, както и към изява на дарбите на децата и учениците;

**13.**След приключване на втория учебен срок на съответната учебна година изготвя и предоставя на педагогическия съвет обобщен доклад-анализ за състоянието на процеса на приобщаващото образование в детската градина или училището. Докладът се предоставя и на началника на съответното регионално управление на образованието.

Общата подкрепа в ОУ „Христо Ботев“ се осъществява от **екип, ръководен от координатора**, насочена е към **развитие на потенциала на всяко дете и ученик**. Тя включва:

1. екипна работа между учителите и другите педагогически специалисти;
2. допълнително обучение по учебни предмети при условията на този закон;
3. допълнителни модули за деца, които не владеят български език;
4. допълнителни консултации по учебни предмети, които се провеждат извън редовните учебни часове;
5. консултации по учебни предмети;
6. кариерно ориентиране на учениците;
7. занимания по интереси;
8. библиотечно-информационно обслужване;
9. грижа за здравето;
10. поощряване с морални и материални награди;
11. дейности по превенция на насилието и преодоляване на проблемното поведение;
12. ранно оценяване на потребностите и превенция на обучителните затруднения;
13. логопедична работа. /Чл. 178/

Заниманията по интереси се организират от ОУ „Христо Ботев“ и се провеждат в сградата на училището или на спортната площадка в двора на училището.В ОУ„Христо Ботев“ функционира училищна библиотека, ръководена от г-н Емил Янчев, която чрез осъществяване на различни дейности представлява част от общата подкрепа на децата и учениците. Описаните в ПДУ морални и материални награди също са част от предоставяната от училището ни обща подкрепа.

**2.2. Допълнителна подкрепа за личностно развитие**

Чл. 187. (1) от ЗПУО. Допълнителната подкрепа за личностно развитие включва: работа с дете и ученик по конкретен случай; психо-социална рехабилитация, рехабилитация на слуха и говора, зрителна рехабилитация, рехабилитация на комуникативните нарушения и при физически увреждания; осигуряване на достъпна архитектурна, обща и специализирана подкрепяща среда, технически средства, специализирано оборудване, дидактически материали, методики и специалисти; предоставяне на обучение по специалните учебни предмети за учениците със сензорни увреждания;ресурсно подпомагане.Допълнителната подкрепа за личностно развитие се предоставя на деца и ученици: със специални образователни потребности; в риск;  с изявени дарби;  с хронични заболявания. Видът и формите на обучение, както и конкретните дейности за допълнителната подкрепа за личностно развитие се определят с план за подкрепа на детето или ученика. Планът за подкрепа за децата и учениците по ал. 2, т. 1 определя и часовете за ресурсно подпомагане.

**Допълнителната подкрепа се осъществява въз основа на направена оценка на индивидуалните способности на определено дете или ученик от ОУ „Христо Ботев“.** Оценката на способностите се извършва от специално назначен екип от специалисти, съобразно необходимостта на детето и след това се потвърждава от Регионален център за подкрепа на приобщаващото образование. Учениците, за които може да се поиска оценка на способностите са от следните уязвими групи: деца със специални образователни потребности – в началото на учебната година. Допълнителната подкрепа включва: работа с дете или ученик по конкретен случай**,**ресурсно подпомагане.

Допълнителната подкрепа за личностно развитие се предоставя на ученици от следните уязвими групи:

* със специални образователни потребности;
* в риск;
* с изявени дарби;
* с хронични заболявания.

**Екипът за подкрепа за личностно развитие**се създава със заповед на директора за определено дете или ученик по чл. 187, ал. 2.В състава на екипа за подкрепа за личностно развитие задължително се включва психолог или логопед. В екипа може да се включват и  други специалисти, както и представители на органите за закрила на детето и на органите за борба с противообществените прояви на малолетните и непълнолетните. Екипът за подкрепа за личностно развитие работи съвместно с родителите, а при необходимост и с регионалните центрове за подкрепа за процеса на приобщаващото образование и/или с центровете за подкрепа за личностно развитие.

**Екипът за подкрепа за личностно развитие – Чл. 189:**

1. идентифицира силните страни на детето или ученика, затрудненията, свързани с развитието, обучението и поведението му, както и причините за тяхното възникване;
2. извършва оценка на индивидуалните потребности на детето или ученика;
3. изготвя и реализира план за подкрепа;
4. извършва наблюдение и оценка за развитие на всеки конкретен случай;
5. изпълнява и други функции, предвидени в държавния образователен стандарт за приобщаващото образование.

**Допълнителната подкрепа се реализира чрез план за действие за всяко конкретно дете**. Родителите задължително се включват в плана за действие като активни участници в дейностите. Ако Регионалният център препоръча допълнителна подкрепа, но родителите откажат, ОУ „Христо Ботев“ уведомява отдел „Закрила на детето“ към ДСП по местоживеене на детето с цел социалните служби да окажат съдействие и ако се налага помощ на родителите за осъзнаване на нуждите на детето.

**При наличие на три и повече деца/ученици в паралелка се осигурява помощник-учител за подпомагане работата на учителите**. Задълженията на помощник-учителите са разписани в Наредбата за приобщаващото образование.

**При необходимост се изработва индивидуална учебна програма по съответните учебни предмети** с цел по-лесното възприемане от ученика, а също се така се изготвя и индивидуален учебен план или учебен план за обучение в комбинирана форма на обучение. За ученици с изявени дарби също се изработва индивидуален учебен план.

**Обучението на деца и ученици със специални образователни потребности задължително се подпомага от ресурсен учител, съобразно потребността на детето и ученика – Чл. 193.**

**III. ПЛАН ЗА ДЕЙСТВИЕ ПО ПРОГРАМАТА**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  | | --- | --- | --- | --- | | **Дейности** | **Срок** | **Отговорник** | **Забележка** | | Идентифициране на ученици, които имат необходимост от обща подкрепа | постоянен | Психолог,  Рес.у чител |  | | Екипна работа на учителите от даден клас | постоянен | класни ръководители, учители | при необходимост | | Определяне на координатор на екипа за оказване на подкрепа | до 01.10. | директор |  | | Награждаване на ученици | текущ | директор | при и по определен повод за поощрение | | Представяне на дейности по интереси в училището | 15.09 | учители в ПИГ |  | | Идентифициране на ученици със СОП | целогодишно | класни ръководител, учители, логопед, ресурсен учител |  | | Оценка на потребности на ученици със СОП | целогодишно | ресурсен учител и екип | не по-късно от 3 месеца след идентифициране на нуждата | | Логопедична терапия, рехабилитация и консултации | целогодишно | логопед |  | | Психологическа подкрепа, психо-социална рехабилитация и консултации | целогодищно | психолог |  | | Превантивни мерки за недопускане отпадане от училище | целогодишно | директор, учители, психолог |  | | Организиране и провеждане на “Училище за родители“ | 01.03. | директор, екип | при желание от родителите | | Стимулиране участието на деца с изявени дарби в състезания и олимпиади | целогодишно | учители |  | | Стимулиране участието на деца и ученици от различни етнически групи в състезания и олимпиади | целогодишно | учители |  | | Обучение на педагогически специалисти за работа в мултикултурна среда | по график, заложен в плана за квалификация | директор, председатели на МО |  | |

1. **ОЧАКВАНИ РЕЗУЛТАТИ**

Участие на всички заинтересовани страни в процеса на образователната интеграция.

Успешно интегрирани деца и ученици в мултикултурна образователна среда.

Повишен дял на учениците от етническите малцинства, завършили основно образование

Придобити знания, умения и компетентности за работа в мултикултурна образователна среда в подготовката на педагогическите специалисти.

Осъществена квалификация на педагогически специалисти за работа в мултикултурна образователна среда.

Сътрудничество между всички участници в процеса на предоставяне на подкрепа за личностно развитие – училището, ученикът, семейството и общността.

**Индикатори за резултат**

-дял от децата, подлежащи на задължително образование (от 7 до 15 години), обхванати в училище – по класове или по етапи;

-дял на отпадналите от училище за една учебна година;

-дял на завършилите основно образование ученици от етническите малцинства, продължили обучението си в гимназиален етап през същата календарна година.

-дял на учителите, преминали обучение за работа в мултикултурна образователна среда;

1. **Заключение**

В ОУ „Христо Ботев“ се обучават ученици от град Мъглиж, които са основно от ромската етническа група – 96% от учениците.Училището притежава значителен опит в работата и интеграцията на различни етноси в мултиетническа и мултикултурна среда. Участвали сме в изпълнение на проекти: „Твоят час“, „С грижа за всеки ученик“

Различният етнически състав често поражда проблеми, затруднява се общуването, образователния процес, интеграцията и социализацията на учениците. Недоброто владеене на българския език затруднява качеството на учебния процес и занижава резултатите му, затруднява комуникацията между самите ученици. Семейната среда често е пречка за процеса на образователна интеграция. Много от родителите не владеят добре български език и не възприемат образованието като ценност. Всички тези условия ни карат да търсим начини за създаване на форми, чрез които учениците да преодолеят изоставането си и да усвоят добри модели за общуване и култура на поведение. Комплексните дейности по програмата ще допринесат за преодоляване на различията, осигуряване на равен достъп, успешна социализация и мотивация на ученици и родители за участие в образователния процес.

Всички участници в дейностите по програмата са поставени пред равни възможности за участие и реализация. Всяка една от дейностите е фокусирана върху изграждане на среда, която да утвърждава принципа на равните възможности и липсата на дискриминация по отношение на пол, възраст, религиозни убеждения, физически увреждания и др. Дейностите по програмата дават възможност за равно третиране и равни възможности на всички участници, учители, партньори, независимо от пол, раса, религиозна принадлежност, възраст, увреждания, сексуална ориентация и пр.

**Устойчивостта на програмата** ще се измерва чрез осигуряване на трайно и дългосрочно въздействие на постигнатите резултати. Институционална устойчивост:

1. Придобитият опит по време на изпълнение на дейностите по програмата ще бъде използван в бъдещи извънкласни дейности за учениците.
2. Изработеният практически модел ще ни помага и в бъдеще да решаваме конкретни проблеми сред учениците за насочване и ориентиране на професионалния им път, за решаване на ключови въпроси в съвместната дейност и изчистване на някои пропуски при обучението им и бъдещата им професионална, социална и творческа реализация. 3. Натрупаните и документирани знания за бит, традиции, обичаи, празници, песни и танци ще бъдат основа за инкорпорирането им в училищната програма.

**Ефекти по отношение на целевите групи:**

1. Успешното реализиране на програмата ще даде възможност за приобщаване на учениците от етническите малцинствени групи към обществото и те ще могат да развият умения, знания и самочувствие за бъдеща социална, творческа и професионална реализация.
2. Предоставянето на равен достъп до образование ще засили мотивацията за включване в образователния процес.
3. Учениците с различна етническа принадлежност ще имат възможност да участват в общи дейности. Програмата осигурява контакти, приемственост, приятелство и взаимопомощ между учениците.
4. Повишената информираност на родителите и придобитите нови знания ще им даде стимул да подкрепят и насърчават своите деца, ще ги превърне в активни партньори в училищния живот и образователния процес.

* Програмата се актуализира в началото на всяка учебна година и в случаи на значителни промени в организацията на работа в училището или на нормативните актове за основно образование.
* С програмата са запознати всички членове на колектив .

Програмата е приета на Педагогически съвет с Протокол  № 8 от 10.09.2020 година.